open-index/open-wikipedia-markdown huggingface dataset:
2,4-இருபுரோமோபீனால்

**2,4-இருபுரோமோபீனால்** (*2,4-Dibromophenol*) என்பது C6H4Br2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புரோமினேற்றம் செய்யப்பட்ட பீனால் வழிப்பெறுதி என இச்சேர்மம் வகைப்படுத்தப்படுகிறது. புரோமோபென்சீன்களுடன் தொடர்புடைய இச்சேர்மம் பென்சீன் வளையத்துடன் இணைக்கப்பட்ட புரோமின் அணுக்களைக் கொண்ட ஒரு கரிமச் சேர்மமாக கருதப்படுகிறது.

## பண்புகள்
அறை வெப்பநிலையில், 2,4--இருபுரோமோபீனால் ஊசி போன்ற படிகங்களைக் கொண்ட திண்மப் பொருளாகக் காணப்படுகிறது. 38 °செல்சியசு வெப்பநிலையில் (100.4 °பாரன்கீட்டு) உருகத்தொடங்கும் இச்சேர்மம் 238.5 °செல்சியசு வெப்பநிலையில் (461.3 °பாரன்கீட்டு) கொதிக்கிறது. மூலக்கூறு எடை 251.905 கிராம்/மோல் ஆகும்.  நீர், எத்தனால், ஈதர் மற்றும் பென்சீன் ஆகிய கரைப்பான்களில்  கரையும். கார்பன் டெட்ராகுளோரைடில் சிறிது கரையும்.

## தோற்றம்
2,4-இருபுரோமோபீனால் சில வகை மெல்லுடலிகளிலும் ஓட்டுமீன்களிலும் காணப்படுகிறது. அத்துடன் ஏகோர்ன் புழுவான சாக்கோகுளோசபுரோமோபீனாலோசசு என்ற புழுவிலும் காணப்படுகிறது. புரோமோபீனால் காணப்பட்டதாலேயே புழுவிற்கு இப்பெயர் சூட்டப்பட்டது.
 
## மேற்கோள்கள்

பகுப்பு:பீனால்கள்
பகுப்பு:புரோமோபென்சீன் வழிப்பெறுதிகள்
3-குளோரோபீனால்

**3-குளோரோபீனால்** (*3-Chlorophenol*) என்பது C6H5ClO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மோனோகுளோரோபீனாலின் மூன்று மாற்றியன்களில் இதுவும் ஒன்றாகும். நிறமற்ற அல்லது வெள்ளை நிற திண்மப்பொருளாக 3-குளோரோபீனால் காணப்படுகிறது. எளிதில் உருகும் இச்சேர்மம் தண்ணீரில் குறிப்பிடத்தக்க கரைதிறனை வெளிப்படுத்துகிறது. 3,5-இருகுளோரோபீனாலுடன் சேர்ந்து, பாலிகுளோரோபீனால்களை குளோரின் நீக்கம் செய்து 3-குளோரோபீனால் தொழில் ரீதியாக தயாரிக்கப்படுகிறது. கியூமின் செயல்முறை வழியாக இதை மாற்று தயாரிப்பு முறையிலும் தயாரிக்கலாம். இம்முறையில் புரோப்பைலீனுடன் குளோரோபென்சீனைச் சேர்த்து ஆல்க்கைலேற்றம் செய்யும் வினை தொடக்கமாக அமைகிறது.
 
## மேற்கோள்கள்

## உசாத்துணை
*

பகுப்பு:3-ஐதராக்சிபீனைல் சேர்மங்கள்
பகுப்பு:குளோரோபென்சீன்கள்
பகுப்பு:3-குளோரோபீனைல் சேர்மங்கள்
தென்னிந்திய சிறு நீல மீன்கொத்தி

**தென்னிந்திய சிறு நீல மீன்கொத்தி**  (அறிவியல் பெயர்: *Alcedo atthis taprobana*) என்பது சிரல் எனப்படும் சிறு நீல மீன்கொத்தியின் கிளை இனங்களில் ஒன்று ஆகும். தென்னிந்திய சிறு நீல மீன்கொத்திகள் தென்னிந்தியாவிலும் இலங்கையிலும் இனப்பெருக்கம் செய்து வாழ்கின்றன.

## விளக்கம்
தென்னிந்திய சிறு நீல மீன்கொத்திகள் சிட்டுக்குருவியை விடச் சற்றுப் பெரியவை. இவை சுமார் 18 செ.மீ. நீளம் இருக்கும். இவற்றின் அலகு ஐந்து செ.மீ நீளமாகவும், கறுப்பு நிறத்திலும் இருக்கும். இவற்றின் விழிப்படலம் பழுப்பாகவும், கால்கள் பவளச் சிவப்பாகவும் இருக்கும். உடலின் மேற்பகுதி நல்ல நீல நிறமாகப் பசுமை தோய்ந்த நிறத்தில் காணப்படும். அலகின் அடிபுபகுதியிலிருந்து ஒரு பசுங்கோடு கழுத்தின் பக்கங்களில் செல்லக் காணலாம். காதுகளின் மேல் வெள்ளைப் பகுதி காணப்படும். தலையும் கழுத்தும் சற்றுக் கறுத்துக் காணப்படும். உடலின் அடிப்பகுதி துருச் செந்நிறமாகவும், கீழே பழுப்பாகவும் இருக்கும்.      

பெண் பறவை ஆண் பறவை போன்றே காணப்படும் என்றாலும் அதன் அலகின் அடிப்பகுதி சற்று ஆரஞ்சு நிறம் தோய்ந்திருக்கும்.

## நடத்தை
தென்னிந்திய சிறு நீல மீன்கொத்திகள் நீர்வளம் மிக்கப் பகுதிகளில் தனித்துக் காணப்படும். தாழ்வான மரக்கிளையிலோ, வரப்பிலோ, கற்களின்மீதோ, அமர்ந்து நீரின்மேல் பாய்ந்து தன் அலகால் மீனைக் கொத்திச் சென்று மீண்டும் சென்று அமர்ந்து பிடித்துவந்த மீனை விழுங்கும். இதன் நீளத்தில் பாதி உள்ள மீனைக் கூட பிடித்துவந்து தலையை அப்படியும் இப்படியும் ஆட்டி மீனைச் செயலிழக்கச் செய்து விழுங்கும். சில சமயங்களில் உலங்கு வானூர்தியைப் போல நீர்ப்பரப்பின் மீது முன் பின் செல்லாது ஓரே இடத்தில் ஆடாது அடையாது பறந்து பின் நீரில் பாய்ந்து மீனைப் பிடிப்பதும் உண்டு. இவ்வாறு நீரில் இருந்து இரண்டு முதல் மூன்று மீட்டர் உயரத்திலேயே பறக்கும். இதன் முக்கிய உணவாக மீன், தவளை, நீர் வாழ் புழு பூச்சிகள் போன்றவை ஆகும்.  

இடம் விட்டு இடம் செல்லும்போது ச்சிச்சீ, ச்சிச்சீ என கத்தியபடியே பறந்து செல்லும்.

இவை மார்ச் முதல் மே முடிய இனப்பெருக்கம் செய்கின்றன. ஆறங்கரைகளில் நீளவாக்கில் வாங்கு செய்து இறுதியில் அறை அமைத்து அதில் முட்டை இடுகின்றன. வாங்கு ஒரு மீட்டர் நீளம் வரை செல்லும். இவை நான்கு முதல் ஆறு வரையிலான வெண்மையான முட்டைகளை இடும். ஆண் பெண் என இரு பறவைகளும் அடைகாத்து குஞ்சுகளைப் பராமரிக்கின்றன.

## மேற்கோள்கள்

பகுப்பு:மீன்கொத்திகள்
பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
மோரன் மக்கள்

**மோரன்** (*Moran people*) என்பது வடகிழக்கு இந்திய மாநிலமான அசாம் மற்றும் அருணாச்சல பிரதேசத்தில் காணப்படும் ஒரு இனக்குழு ஆகும். இவர்கள் முக்கியமாக மேல் அசாம் கோட்டம் ( தின்சுகியா மாவட்டம், திப்ருகார் மாவட்டம், ஜோர்ஹாட் மாவட்டம், சிவசாகர் மாவட்டம், தேமாஜி மாவட்டம் மற்றும் லக்கிம்பூர் மாவட்டம் ) போன்ற இடங்களிலும் அருணாச்சலப் பிரதேசத்தின் அருகிலுள்ள மாவட்டங்களிலும் ( (லோஹித் மாவட்டம், நாம்சாய் மாவட்டம், [சங்லங் மாவட்டம்) போன்ற இடங்களிலும் குவிந்துள்ளனர். இவர்கள் [திபெத்திய-பர்மிய மொழிகள் வம்சாவளியைச் சேர்ந்தவர்கள். மேலும், கச்சாரி குடும்பத்தைச் சேர்ந்தவர்கள். இவர்கள் அசாமிய மொழியைப் பேசுகிறார்கள். இருப்பினும் 20 ஆம் நூற்றாண்டின் முற்பகுதி வரை உயிருடன் இருந்த மோரன் மொழியையும் பேசுகிறார்கள். அது திமாசா மொழியுடன் நெருங்கிய தொடர்புடையது. இவர்கள் ஒரு காலத்தில் மற்ற கச்சாரி குழுக்களுடன் அதே நட்பு பழக்கவழக்கங்களைப் பகிர்ந்து கொண்டனர், ஆனால் இவர்கள் வைணவர்களாக மாறிய பிறகு, பழக்கவழக்கங்கள் குறையத் தொடங்கின. ஆனால் இன்னும் அந்த பழக்கவழக்கங்கள் வைணவத்துடன் கலந்திருப்பதைக் காணலாம்.

## வரலாறு
மோரன் சமூகம் அசாமின் பழங்குடியினரில் ஒன்றாகும். 13 ஆம் நூற்றாண்டில் இவர்கள் பிரம்மபுத்திரா பள்ளத்தாக்கின் தென்கிழக்கு மூலையில் திசாங் மற்றும் திஹிங் ஆறுகளுக்கு இடையேயான பிரதேசங்களை ஆக்கிரமித்து வாழ்ந்தனர். இந்தியாவின் வடகிழக்கு பகுதியில் மோரன்கள் நீண்ட வரலாற்றைக் கொண்டுள்ளனர். அஹோம்களின் வருகைக்கு முன்பு இவர்கள் தங்கள் சொந்த சுதந்திர தலைமையைக் கொண்டிருந்தனர். *மோரன்* என்ற வார்த்தையின் தோற்றம் இன்னும் தெளிவற்றதாகவே உள்ளது. பிரித்தானிய அறிக்கைகளின்படி, மோரன் என்பது மேல் அசாமின் ஒரு பிரிவான காட்டில் வசிக்கும் ஒரு தனித்துவமான பழங்குடியினமாகும்.

அகோம் மன்னன் சுகபாவின் வருகைக்கு முன்பு அவர்கள் தலைவன் போடௌசா தலைமையில் ஒரு தலைமைத்துவத்தை கொண்டிருந்தனர். இந்த செல்வச் செழிப்பான இராச்சியத்திற்கு வந்த சுகபா, மோரன் தலைவன் போடோசாவின் மகளான இளவரசி கோந்தேசுவரியை மணக்க முன்வந்தான். இதனால் மோரன்கள் புதிதாக உருவாக்கப்பட்ட அஹோம் அரசியலின் ஒரு பகுதியாக மாறினர்.  அஹோம்களுடன் நெருங்கிய உறவின் காரணமாக, மோரன்கள் பல அஹோம் சடங்குகள் மற்றும் சடங்குகளை ஏற்றுக்கொண்டதாக தெரிகிறது. 

இவர்கள் *ஹபுங்கியா* அல்லது *ஹசா* என்ற பெயரிலும் அறியப்பட்டனர். அங்கு ஹ என்றால் மண் அல்லது மோரன் மொழியில் பூமி மற்றும் சா என்றால் மகன் மற்றும் ஹபுங்கியா அல்லது ஹசா என்றால் *மண்ணின் மகன்*  எனப் பொருள்படும்.

## சான்றுகள்

### அச்சிடப்பட்ட ஆதாரங்கள்

*
* 
* 
* 

பகுப்பு:அசாம் தேசியம்
பகுப்பு:அசாம் வரலாறு
சுகபா

**சுகபா** (*Sukaphaa*) ( ஆட்சி|1228 ), (மேலும் **சியு-கா-பா**,  எனவும் அழைக்கப்படுபவர்) இடைக்கால அசாமின் முதல் அகோம் அரசராவார். இவர் அகோம் இராச்சியத்தை நிறுவியவர். மேலும், அசாமின் கட்டிடக் கலைஞரும் ஆவார். மாவோ-ஷான் துணைப் பழங்குடியினரின் சு/ட்சு (புலி) குலத்தின் இளவரசர்  பூர்வீகம் இன்றைய மோங் மாவோ, யுன்னான் மாகாணம், சீனா, அவர் 1228 இல் நிறுவிய இராச்சியம் கிட்டத்தட்ட  600 ஆண்டுகள் நீடித்தது. மேலும், செயல்பாட்டில் பிராந்தியத்தின் பல்வேறு இனக்குழுக்களை ஒன்றிணைத்தது. இது பிராந்தியத்தில் ஆழமான தாக்கத்தை ஏற்படுத்தியது. அசாமின் வரலாற்றில் இவரது பதவிக்கு மரியாதை செலுத்தும் வகையில் மரியாதைக்குரிய *சாவ்லங்* என அழைக்கப்பட்டார்..

1268 இல் சுகபா இறக்கும் போது, இவரது இராச்சியம் மேற்கில் பிரம்மபுத்திரா நதி, வடக்கே திசாங் ஆறு வரை பரவியிருந்தது.

## அசாம் தினம்
1996 ஆம் ஆண்டு முதல் அசாமில் டிசம்பர் 2 ஆம் தேதி சுகபா திவாஸ் அல்லது ஆக்சோம் திவாஸ் (அசாம் தினம்) என கொண்டாடப்படுகிறது, அசாமில் அகோம் இராச்சியத்தின் முதல் மன்னன் பட்காய் மலைகள் மீது பயணம் செய்த நாளை நினைவுகூரும் வகையில் கொண்டாடப்படுகிறது.

## இதனையும் காண்க

* அகோம் பேரரசு

## சான்றுகள்

பகுப்பு:அசாம் வரலாறு
பகுப்பு:1268 இறப்புகள்
பகுப்பு:இந்தியப் பேரரசுகள்
பகுப்பு:முன்னாள் முடியாட்சிகள்
பகுப்பு:முன்னாள் பேரரசுகள்
பகுப்பு:ஆசியாவின் முன்னாள் நாடுகள்
தௌலத் கான் லோதி

**தௌலத் கான் லோதி**, தில்லி சுல்தானகத்தை ஆண்ட இறுதி லோதி வம்சத்தின் கடைசி ஆட்சியாளரான இப்ராகிம் லோதி ஆட்சியில் லாகூர் மாகாண ஆளுநராக இருந்தார். தில்லி சுல்தான் இப்ராகிம் லோதி மீதான வெறுப்பின் காரணமாக, தௌலத் கான் லோதி, தில்லி மீது படையெடுக்க  பாபரை அழைத்தார்.
## பாபருக்கு உதவிடல்
1523ல் தௌலத் கான் இறையாண்மைக்காக, தில்லி சுல்தான் இப்ராகிம் லோதியுடன் அதிகாரப் போராட்டத்தில் ஈடுபட்டார். தௌலத் கான், இப்ராகிம் லோதியின் முக்கிய எதிரிகளில் ஒருவராக இருந்தார். இப்ராகிம் லோதியை வென்று, தில்லி சுல்தானகத்தை கைப்பற்ற காபூலில் இருந்த பாபருக்கு தூதர்களை அனுப்பினார். பாபரும் அதற்கு ஒப்புக்கொண்டார்.

பாபரின் படைகள் விரைவாக லாகூர் மற்றும் திபால்பூரை கைப்பற்றியது. தௌலத் கான் லோதி மற்றும் அவரது மகன்களான காஜி மற்றும் திலாவர் கான் லோதி, திபால்பூரில் பாபருடன் சேர்ந்தனர். தௌலத் கான் லோதிக்கு லாகூருக்குப் பதிலாக ஜலந்தர் மற்றும் சுல்தான்பூர் பகுதிகளை கொடுத்தபோது ஏமாற்றமடைந்தார். இந்த பணிகளை ஏற்றுக்கொள்வதற்குப் பதிலாக, தௌலத் கான் லோதியும், அவரது மகன் காஜியும் தலைமறைவாகினர். அதே நேரத்தில் தௌலத் கான் லோதியின் மற்றொரு மகன் திலாவர் கான் லோதி தனது தந்தைக்கு துரோகம் செய்து ஜலந்தர் மற்றும் சுல்தான்பூர் பகுதிகளின் ஆளுநர் பதவியை ஏற்றார்.

பாபரை இந்தியாவிற்கு வரவழைப்பதன் மூலம் தௌலத் கான் லோதி நடத்திய இராஜ்ஜிய தந்திர நிகழ்வுகளின் இறுதியாக 1526ல் முதல் பானிபட் போரில் (1526) தில்லி சுல்தான் இப்ராகிம் லௌதி உயிர் இழந்தார். பாபர் தில்லியில் முகலாயப் பேரரசை நிறுவினார்.

## மேற்கோள்கள்

## ஆதாரங்கள்
* Haig, Wolseley et al., *The Cambridge History of India Vol. III: Turks and Afghans*, Cambridge: Cambridge University Press, 1928, 10-12

பகுப்பு:தில்லி சுல்தானகம்
பகுப்பு:முகலாயப் பேரரசு
பகுப்பு:ஆப்கானித்தான் மக்கள்
இராம் தானி தாசு

**இராம் தானி தாசு** (*Ram Dhani Das*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு சனவரி மாதம் 17 ஆம் தேதியன்று சபல்பூரில் இவர் பிறந்தார். 1942 ஆம் ஆண்டில் நடைபெற்ற வெள்ளையனே வெளியேறு இயக்கத்தில் பங்கேற்றார். அதற்காக இவர் சிறையிலும் அடைக்கப்பட்டார். 

பீகார் மாநிலத்தின் நவாதா மற்றும் கயா நாடாளுமன்ற தொகுதிகளைப் பிரதிநிதித்துவப்படுத்தி, 1952 ஆம் ஆண்டு முதல் 1970 ஆம் ஆண்டு வரை முதல் நான்கு மக்களவைகளில் உறுப்பினராக இருந்தார். 

பட்டியலிடப்பட்ட சாதியினர் மற்றும் சமூகத்தின் பிற தாழ்த்தப்பட்ட பிரிவினரின் முன்னேற்றத்திற்காக இராம் தானி தாசு அயராது உழைத்தார். 1950 ஆம் ஆண்டு முதல் 1952 ஆம் ஆண்டு வரை தற்காலிக நாடாளுமன்ற உறுப்பினராக இருந்தார். தனது 75ஆவது வயதில் 2000 ஆம் ஆண்டு சூன் மாதத்தில் பாட்னாவில் இறந்தார். 

## மேற்கோள்கள்

பகுப்பு:1925 பிறப்புகள்
பகுப்பு:2000 இறப்புகள்
பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:கயா மாவட்ட நபர்கள்
காசி அகமது உசைன்

**காசி அகமது உசைன்**  (Kazi Ahmad Hussain)  இந்திய தேசிய காங்கிரசு கட்சியைச் சேர்ந்த ஓர்  இந்திய அரசியல்வாதி ஆவார்.  1889 ஆம் ஆண்டில் இவர் பிறந்தார்.  1923 ஆம் ஆண்டு  முதல் 1928 ஆம் ஆண்டு வரை பீகார் சட்டமன்ற உறுப்பினராகவும், 1952 ஆம் ஆண்டு முதல் 1958 ஆம் ஆண்டு வரையும்  1958 ஆம் ஆண்டு முதல் 1961 ஆம் ஆண்டு வரையும்  இரண்டு முறை இராச்சியசபா எனப்படும் இந்திய நாடாளுமைன்றத்தின் மேல்சபையின் உறுப்பினராகவும் இருந்தார் 

## தனிப்பட்ட வாழ்க்கை
அகமது உசைன் கயா மாவட்டத்தில் உள்ள கோரிபார் கிராமத்தில் பிறந்தார். காசி சையத் இலத்தீப் உசைன் இவரின் தந்தையாவார்.

அகமத்து உசைன்  1923 ஆம் ஆண்டில்  பீபி சந்தாவை மணந்தார்.

அகமது  உசைன் 1961 ஆம் ஆண்டு ஆகத்து மாதம் 14 ஆம் தேதியன்று இறந்தார் 

## மேற்கோள்கள்

பகுப்பு:கயா மாவட்ட நபர்கள்
பகுப்பு:1961 இறப்புகள்
பகுப்பு:1889 பிறப்புகள்
பகுப்பு:பீகார் அரசியல்வாதிகள்
மீனா ஷா

**மீனா ஷா** (*Meena Shah*) (1937-2015) இந்தியாவைச் சேர்ந்த தேசிய இறகுப்பந்தாட்ட வாகையாளர் ஆவார். 1959 முதல் 1965 வரை பெண்கள் ஒற்றையர் பிரிவில் தொடர்ந்து ஏழு முறை உட்பட பன்னிரண்டு தேசிய பட்டங்களை வென்றுள்ளார். இவர் பத்மசிறீ மற்றும் அருச்சுனா விருது பெற்றவர்.  

## சாதனைகள்

### ஆசியப் போட்டி
*பெண்கள் ஒற்றையர்*

### சர்வதேச போட்டிகள்
*பெண்கள் ஒற்றையர்*

*கலப்பு இரட்டையர்*

## சான்றுகள்

பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:2015 இறப்புகள்
பகுப்பு:1937 பிறப்புகள்
மலேசிய நீலப்பட்டை மீன்கொத்தி

**மலேசிய** (அல்லது **மலேய**) **நீலப்பட்டை மீன்கொத்தி** (***அல்சிடோ பெனின்சுலே***)(*Malaysian blue-banded kingfisher*) என்பது அல்செடினினே என்ற துணைக் குடும்பத்தினைச் சேர்ந்த மீன்கொத்தி பேரினம் ஆகும். 

## விளக்கம்
இது ஒரு சிறிய, மாறாகக் கருமையான மீன்கொத்தியாகும். வெள்ளை மார்பின் குறுக்கே பரந்த நீல-பச்சை பட்டையுடன் ஆண் மிகவும் தனித்துவமானது. முழு ஆரஞ்சு வயிற்றுப் பகுதியும் பெண் மீன்கொத்தி மிகவும் வித்தியாசமானது.  சிரலைவிட ஒட்டுமொத்தமாக மங்கலான, இருண்ட நிறம் மற்றும் கண்ணுக்குப் பின்னால் பிரகாசமான வெள்ளை மற்றும் ஆரஞ்சு இணைப்பு இல்லாமல் காணப்படும். மலேசிய நீலப்பட்டை மீன்கொத்தியின் அழைப்பு சிரலைப் போலவே இருக்கும்.

## வாழிடம்
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் ஆறுகள் ஆகும். 

## பரவல்
மலேசிய நீலப்பட்டை மீன்கொத்தி மியான்மர், மலாய் தீபகற்பம், சுமத்திரா மற்றும் போர்னியோவில் காணப்படுகிறது.

## மேற்கோள்கள்

பகுப்பு:மலேசிய உயிரினங்கள்
பகுப்பு:மீன்கொத்திகள்
ஒளிர் நீல மீன்கொத்தி

**ஒளிர் நீல மீன்கொத்தி** (*Shining-blue kingfisher*)(*அல்சிடோ குவாட்ரிப்ராச்சிசு*) என்பது அல்செடினிடே குடும்பத்தில் உள்ள ஒரு பறவை சிற்றினம் ஆகும். இது பூமத்திய ரேகை ஆப்பிரிக்காவில் காணப்படுகிறது.

## வகைப்பாட்டியல்
1850ஆம் ஆண்டில் பிரெஞ்சு பறவையியல் வல்லுநரான சார்லஸ் லூசியன் போனபார்டே என்பவரால் ஒளிர் நீல மீன்கொத்தி விவரிக்கப்பட்டது. இதன் தற்போதைய இருசொற் பெயரீடானது *அல்சிடோ குவாட்ரிப்ராச்சிசு*. *அல்சிடோ* என்ற பெயர் இலத்தீன் மொழியில் "மீன்கொத்தி" என்பதாகும். *குவாட்ரிப்ராச்சிசு* என்ற சிற்றின அடைமொழி இலத்தீன் *குவாட்ரி-* "நான்கு" மற்றும் *பிராச்சியம்* "ஆயுதங்கள்" என்ற பொருளை இதன் "கால்விரல்கள்" குறித்துத் தோன்றியது.  ஒளிர் நீல மீன்கொத்தி, *அல்சிடோ* பேரினத்தில் உள்ள ஏழு சிற்றினங்களில் ஒன்றாகும். மேலும் இது பகுதி பட்டை மீன்கொத்தியுடன் (*அல்சிடோ செமிடோர்குவாட்டா*) மிக நெருக்கமாகத் தொடர்புடையது.

## துணையினங்கள்
ஒளிர் நீல மீன்கொத்தி, இரண்டு துணையினங்களைக் கொண்டுள்ளன. இவை:

* *அ. கு. குவாட்ரிப்ராச்சிசு* போனபார்டே, 1850 - செனகல் மற்றும் காம்பியா முதல் மேற்கு மத்திய நைஜீரியா வரை
* *அ. கு. குந்தேரி* சார்ப்பி, 1892 – தெற்கு நைஜீரியா முதல் கென்யா, வடமேற்கு சாம்பியா மற்றும் வடக்கு அங்கோலா

இடது|thumb| துணை இனங்கள் ''அ. கு. குவாட்ரிப்ராச்சிசு'' (மேல்) மற்றும் ''அ. கு. குந்தேரி''  (கீழே); கியூலெமன்சு, 1892-ல்

## மேற்கோள்கள்

## மேலும் காண்க

பகுப்பு:மீன்கொத்திகள்
பகுப்பு:ஆப்பிரிக்கப் பறவைகள்
கொய்லிகுகர் அருவி

**கொய்லிகுகர் அருவி** (*Koilighugar Waterfall*) இந்தியாவில், ஒடிசாவில், ஜார்சுகுடா மாவட்டத்தில் அமைந்துள்ள அருவி ஆகும்.

## அமைவிடம்
ஜார்சுகுடா மற்றும் ராய்கர் இடையே தேசிய நெடுஞ்சாலை 49-ல் உள்ள கோபிந்த்பூர் சௌக்கிலிருந்து வலதுபுறம் திரும்பி 6 கி.மீ. (3.7 மை) பயணித்து அடர்ந்த குங்கிலியம் மற்றும் இலுப்பை காடுகள் வழியாகச் சென்றால், கொய்லிகுகர் அருவியினை அடையலாம். இது கோபிந்த்பூர் பெல்பஹாரிலிருந்து 20 கி.மீ. (12 மை) தொலைவில் அமைந்துள்ளது.

## சுற்றுலா ஈர்ப்பு இடங்கள்
கொய்லிகுகர் அருவி, சுமார் 200 அடி (61 மீ) உயரத்தில், குஷ்மெல்பஹால் கிராமத்திற்கு அருகிலுள்ள லகான்பூரில் உள்ளது. இந்த அருவி 'சூய்காஞ்ச்' காட்டில் உருவாகும் **அகிராஜ்** என்ற ஆற்றில் உள்ளது. நீர்வீழ்ச்சிக்குப் பிறகு, ஆறு மேற்கு நோக்கிப் பாய்ந்து மகாநதி ஆற்றில் கலக்கிறது. காடு சார்ந்த பின்னணியுடன் கூடிய அழகிய இடமாக உள்ளது இது.

அருவி அமைந்துள்ள பகுதியின் உள்ளே *மகேஸ்வரநாத்* என்று அழைக்கப்படும் சிவலிங்கம் உள்ளது. லிங்கம் தண்ணீரில் மூழ்கி சாதாரணமாகத் தெரிவதில்லை. பக்தர்கள் நலன் கருதி அருவிக்கு வெளியே மற்றொரு சிவலிங்கம் உருவாக்கப்பட்டுள்ளது.

கோயிலில் ஆண்டுதோறும் சிவராத்திரியை முன்னிட்டு திருவிழா நடத்தப்படுகிறது.
thumb|கொய்லிகுகர் ஓடை, அருவிக்கு அருகில்.
thumb|கொய்லிகுகர் கோவில் கொயிலுகர்

## மேற்கோள்கள்

## வெளி இணைப்புகள்
* https://sites.google.com/view/koilighugarwaterfall/
* ஜார்சுகுடாவில் சுற்றுலா   
* ஒரிசாவில் உள்ள நீர்வீழ்ச்சிகள்

பகுப்பு:ஒடிசா அருவிகள்
அடிலு ஏணி

**அடிலு ஏணி** என்பது பழங்காலத்தில் தேனெடுக்கப் பயன்படுத்தப்பட்ட ஒரு ஏணி ஆகும். இதனை குரும்பர் இன மக்கள் பயன்படுத்தி உள்ளனர். மூங்கில் கழிகளைக் குறுக்காக இணைத்து பெரும் பாறைகளில் உள்ள தேனை எடுக்க இம்மக்கள் தங்கள் உயிரினை பணயம் வைத்து இந்த ஏணியினைப் பயன்படுத்தியுள்ளனர். இந்த வழக்கத்தில் இல்லாத பழமையான ஏணி குறித்த பாறை ஓவியம் திண்டுக்கல் மாவட்டம், கோழியூத்துப் பகுதியில் மேற்குத் தொடர்ச்சி மலைக் குகையில் காணப்படுகிறது.

## மேலும் காண்க
* தேன்

## மேற்கோள்கள்

பகுப்பு:பழங்குடிகள்
அல்சிடோ

***அல்சிடோ*** (*Alcedo*) என்பது மீன்கொத்தி துணைக் குடும்பமான அல்செடினினேயில் உள்ள பறவைகளின் ஒரு பேரினமாகும். 1758ஆம் ஆண்டில் கார்ல் லின்னேயஸ் தனது ''சிசுடமா நேச்சுரேயின்'' 10ஆவது பதிப்பில் இந்த பேரினத்தை அறிமுகப்படுத்தினார். மாதிரி இனங்கள் பொதுவான மீன்கொத்தி (*அல்சிடோ இசுபிடா*, இப்போது *அல்சிடோ அத்திசு இசுபிடா*). *அல்சிடோ* என்பது லத்தீன் மொழியில் "மீன் கொத்தி" என்பதாகும்.

## சிற்றினங்கள்
இந்த பேரினத்தில் பின்வரும் எட்டு சிற்றினங்கள் உள்ளன:

பல மீன்கொத்திகளைப் போலல்லாமல், *அல்சிடோ*  பேரினத்தின் அனைத்துச் சிற்றினங்களும் மீன் உண்பன. இவை அனைத்தும் இவற்றின் மேல் பகுதியில் சில நீல நிற இறகுகளைக் கொண்டுள்ளன. பெரும்பாலான மீன் சிற்றினங்கள் கருப்பு நிற அலகினைக் கொண்டுள்ளன. செருலியன் மீன்கொத்தியினைத் தவிர, இவை அனைத்தும் இவற்றின் இறகுகளில் சில பழுப்பு நிறத்திலிருக்கும். பெண் மீன்கொத்தியின் கீழ் தாடை ஆண் பறவையினை விட அதிக அளவிலான சிவப்பு நிறத்திலிருக்கும். மிகச்சிறிய சிற்றினமானது செருலியன் மீன்கொத்தி ஆகும். இது சுமார் 13 செ.மீ. நீளமுடையது. பிளைத் மீன்கொத்தி 22 செ.மீ. நீளமுடையது. இது மீன்கொத்திகளில் பெரியது.

## மேற்கோள்கள்

## ஆதாரங்கள்
* 

## வெளி இணைப்புகள்
*
*

பகுப்பு:பறவைப் பேரினங்கள்
பகுப்பு:மீன்கொத்திகள்
தௌலத் கான் லௌதி

[thumb| 19 ஆம் நூற்றாண்டின் முற்பகுதியில் தௌலத் கான் லௌதி குதிரையில் அமர்ந்து [காளி பெயின் ஆற்றில் தன்னுடைய குரு நானக்கை (குரு) தேடும் சீக்கிய சித்தரிப்பு (சில கணக்குகளில் ஆற்றின் பெயர் 'வஹி ஆறு') அவர் நீரில் மூழ்கியதாக நம்பப்படுகிறது.]]

**தௌலத் கான் லௌதி** (*Daulat Khan Lodi*) லௌதி வம்சத்தின் கடைசி ஆட்சியாளரான இப்ராகிம் லௌதியின் ஆட்சியின் போது இலாகூர் கவர்னராக இருந்தார். இப்ராகிம் மீதான வெறுப்பின் காரணமாக, தௌலத் பாபரை இராச்சியத்தின் மீது படையெடுக்க அழைத்தார்.   ஆரம்பத்தில் முழு பஞ்சாபின் ஆளுநராக இருந்த இவர் பின்னர் ஜலந்தர் தோப் என்ற பகுதியின் ஆளுநராக இருந்தார்.  பஞ்சாபின் முந்தைய நிஜாம் தாதர் கானின் மகனாவார்.   இவர் சிக்கந்தர் லௌதியின் (நிஜாம் கான் லௌதி என்றும் அழைக்கப்படுகிறார்) பெக்லோல் லௌதியின் கீழ் லௌதி வம்சத்திலிருந்து சுதந்திரத்தை உறுதிப்படுத்தினார். தௌலத் கான் வம்சத்திற்கு விசுவாசமாக இருந்தார். ஆனால் தனது கடினமான, பெருமை மற்றும் சந்தேகத்திற்குரிய இயல்பு காரணமாக இப்ராகிமிற்கு துரோகம் செய்தார். 

பாபரை இந்தியாவிற்கு வரவழைப்பதன் மூலம் தௌலத் கான் தொடங்கிய நிகழ்வுகள் இறுதியாக 1526 இல் பானிபட் போரில் முடிவடைந்தது. அங்கு இப்ராகிம் கான் லௌதி தனது உயிரை இழந்தார். பாபர் இந்தியாவின் ஆட்சியாளராகி, முகலாயப் பேரரசைக் தோற்றுவித்தார். 

## இதனையும் காண்க

* மெக்ராலியின் கிணறுகள்

## சான்றுகள்

## ஆதாரங்கள்
* Haig, Wolseley et al., *The Cambridge History of India Vol. III: Turks and Afghans*, Cambridge: Cambridge University Press, 1928, 10-12

பகுப்பு:பஷ்தூன் மக்கள்
பகுப்பு:தில்லி சுல்தானகம்
கௌரி சங்கர் பாண்டே

**கௌரி சங்கர் பாண்டே**  (*Gauri Shankar Pandey*)  மூத்த இந்திய அரசியல்வாதியும் பீகாரின் முன்னாள் அமைச்சரும் ஆவார். பீகார் சட்டமன்றத்தில் பெத்தியா தொகுதியை பிரதிநிதித்துவப்படுத்தினார். பல்வேறு அமைச்சர் பதவிகளில் பணியாற்றினார்.

பீகாரைச் சேர்ந்த காங்கிரசு கட்சியின்  பிரபலமான தலைவராக இருந்தார். எதிர்க்கட்சித் தலைவர்கள் கூட இவரது சமூக சேவைகள், எளிமை மற்றும் நேர்மைக்காக இவரை மதிக்கிறார்கள். தீவிர அரசியலில் இருந்து ஓய்வு பெற்ற பிறகு,  தனது சொந்த கிராமமான பைத்தானியாவில் (பெத்தியாவுக்கு அருகில்) தனது வாழ்நாள் முழுவதும் மக்களுக்கு சேவை செய்தார்

## பீகார் சட்டமன்ற உறுப்பினர்
கௌரி சங்கர் பாண்டே 1969-72, 1977-82, 1982-85, மற்றும் 1985-90 பெத்தியா தொகுதியில் வெற்றி பெற்று  பீகார் சட்டமன்ற உறுப்பினராக இருந்தார். சாலை, போக்குவரத்து, சிவில் விமானப் போக்குவரத்து, சட்டம், கலால், சுற்றுச்சூழல் மற்றும் காடு உள்ளிட்ட பல அமைச்சர் பதவிகளை அடுத்தடுத்த பீகார் அரசாங்கங்களில் வகித்தார்.

## மேற்கோள்கள்

# 
# 
# 
# 
# 
# 
# 
# 

பகுப்பு:வாழும் மக்கள்
பகுப்பு:1935 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் அரசியல்வாதிகள்
பக்லுல் கான் லௌதி

**பக்லுல் கான் லௌதி** (*Bahlul Khan Lodi*) (ஜூலை 12, 1489) ஆப்கானிய லௌதி பழங்குடியினரின் தலைவராக இருந்தார்.  முந்தைய சையிது வம்சத்தின் கடைசி ஆட்சியாளரான ஆலம் சாவின் பதவி விலகலைத் தொடர்ந்து தில்லி சுல்தானகத்திலிருந்து லௌதி வம்சத்தை நிறுவியவர்.    பக்லுல் 19 ஏப்ரல் 1451 அன்று வம்சத்தின் சுல்தானானார்  (855 இசுலாமிய நாட்காட்டி ஆண்டு ).

## ஆரம்ப கால வாழ்க்கை
பக்லுலின் தாத்தா, மாலிக் பக்ராம் கான் லௌதி, லௌதி பழங்குடியினரின் கில்சாய் பழங்குடித் தலைவர். பின்னர் பக்லுல் முல்தான் ஆளுநர் மாலிக் மர்தான் தௌலத்தின் கீழ் பணியாற்றினார். பக்ராமுக்கு மொத்தம் ஐந்து மகன்கள் இருந்தனர். இவரது மூத்த மகன், மாலிக் சுல்தான் ஷா லௌதி, பின்னர் சையிது வம்சத்தின் ஆட்சியாளர் கிஜ்ர் கானின் கீழ் பணியாற்றினார் . மேலும், போரில் பின்னர் மோசமான எதிரியான மல்லு இக்பால் கானைக் கொன்றதன் மூலம் தன்னைத்தானே புகழ்ந்து கொண்டார். அவருக்கு 'இஸ்லாம் கான்' என்ற பட்டம் வழங்கப்பட்டது. 1419 இல் சிர்இந்த்-பதேகர் பகுதியின் ஆளுநராக நியமிக்கப்பட்டார். மாலிக் சுல்தானின் இளைய சகோதரரான மாலிக் கலா கான் லோடியின் மகன் பக்லுல் மாலிக் சுல்தானின் மகளை மணந்தார்.  

## ஆட்சி
அரியணை ஏறிய பிறகு, பக்லுல் அமீத் கானை அப்புறப்படுத்த முடிவு செய்தார். அவரது உறவினரும் மைத்துனருமான மாலிக் மக்மூத் கான் என்ற குத்புத்தீன் கான் ( சமானாவின் ஆளுநர்) அமீத் கானை சிறையில் அடைத்தார். 

1479 இல், சுல்தான் பக்லுல் ஜான்பூரை தளமாகக் கொண்ட ஜான்பூர் சுல்தானகத்தை தோற்கடித்து தன்னுடன் இணைத்தார். ஜான்பூர் நகரத்தை பலப்படுத்தி, பல பள்ளிவாசல்கள் மற்றும் மதராசாக்கள் கொண்ட அரணாக மாற்றினார்.

பக்லுல் தனது பிராந்தியங்களில் எழுத கிளர்ச்சிகள் மற்றும் எழுச்சிகளைத் தடுக்க நிறைய போரில் ஈடுபட்டார். மேலும் குவாலியர், ஜான்பூர் மற்றும் மேல் உத்தரப் பிரதேசம் ஆகியவற்றில் தனது பகுதிகளை விரிவுபடுத்தினார். முந்தைய தில்லி சுல்தான்களைப் போலவே, தில்லியையும் தனது இராச்சியத்தின் தலைநகராக வைத்திருந்தார்.

1486 இல், இவர் தனது மகன் பாப்ரக் ஷாவை ஜான்பூரின் ஆளுநராக நியமித்தார். காலப்போக்கில், இவரது இரண்டாவது மகன் நிஜாம் கான் ( சிக்கந்தர் லௌதி ) வாரிசாக நியமிக்கப்பட்டதால், இது சிக்கலாக மாறியது. ஜூலை 1489 இல் இவர் இறந்தவுடன்  மேலும் அதிகாரப் போட்டி ஏற்பட்டது.

## இறப்பு

thumb| பக்லோல் லௌதியின் கல்லறை
இவரது கல்லறை உள்ள இடம் சர்ச்சைக்குரியது. இந்தியத் தொல்லியல் ஆய்வுத்துறை, புகழ்பெற்ற சூஃபி துறவியான நசிருதீன் சிராக்-இ-தில்லியின் சன்னதிக்கு அருகில் உள்ள ஒரு கட்டிடத்தை, 'சிராக் தில்லி' என்று அழைக்கும் இடத்தில், பக்லுல் லௌதியின் கல்லறையாக நீண்ட காலத்திற்குப் பிறகு நியமித்துள்ளது.  லௌதி தோட்டத்தில் உள்ள *ஷீஷ் கும்பாட்* உண்மையில் இவரது கல்லறையாக அடையாளம் காணப்பட வேண்டும் என்று மற்ற வரலாற்றாசிரியர்கள் வாதிடுகின்றனர். 

## இதனையும் காண்க

* ஷேர் ஷா சூரி

## சான்றுகள்

பகுப்பு:தில்லி நபர்கள்
பகுப்பு:1489 இறப்புகள்
பகுப்பு:தில்லி சுல்தானகம்
ஜான்பூர் சுல்தானகம்

**ஜான்பூர் சுல்தானகம்** (*Jaunpur Sultanate* ) என்பது 1394 மற்றும் 1479 க்கு இடையில் வட இந்தியாவில் ஆட்சி செய்த பாரசீக முஸ்லிம் இராச்சியம் ஆகும்..  இது ஷார்கி வம்சத்தால் ஆளப்பட்டது. இது தில்லி சுல்தானகத்தின் துக்ளக் வம்சத்தின் சிதைவுக்கு மத்தியில், சுல்தான் நான்காம் நசிருதீன் முகமது ஷா துக்ளக்கின் ஒரு அண்ணிய அடிமையும் முன்னாள் ஆளுநருமான குவாஜா-இ-ஜஹான் மாலிக் சர்வார் என்பவரால் 1394 இல் நிறுவப்பட்டது. ஜான்பூரை மையமாகக் கொண்டு, சுல்தானகம் அவத் மற்றும் கங்கை - யமுனை தோவாபின் பெரும் பகுதியின் மீது அதிகாரத்தை நீட்டித்தது. சுல்தான் இப்ராகிம் ஷாவின் ஆட்சியின் கீழ் இது அதன் மிகப்பெரிய உச்சத்தை எட்டியது. அவர் சுல்தானகத்தில் இசுலாமிய கல்வியின் வளர்ச்சிக்கு பெரிதும் பங்களித்தார். 1479 ஆம் ஆண்டில், தில்லி சுல்தானகத்தின் லௌதி வம்சத்தின் சுல்தானான ஆப்கானிய ஆட்சியாளர் பக்லுல் லௌதியின் படைகளால் சுல்தான் உசேன் கான் தோற்கடிக்கப்பட்டார். இது சுதந்திரமாக இருந்த ஜான்பூர் தில்லி சுல்தானகத்திற்குள் மீண்டும் உள்வாங்கப்பட்டது.

## தோற்றம்
ஷார்கி வம்சம் திருநங்கையாக்கப்பட்ட  ஆப்பிரிக்க வம்சாவளியைச் சேர்ந்த மாலிக் சர்வார் என்பவரால் நிறுவப்பட்டது.    முன்னதாக, இவர் மாலிக் கரன்ஃபால் என்ற இந்து அடிமைச் சிறுவனையும் அவரது சகோதரர்களையும் தத்தெடுத்தார்.  முபாரக் ஷா என்ற பட்டத்துடன் மாலிக் கரன்பால் அடுத்த சுல்தானானார். அவருக்குப் பிறகு அவரது சகோதரர் இப்ராகிம் ஷா ஆட்சிக்கு வந்தார். 

## கட்டடக் கலை
ஜான்பூரின் ஷார்கி ஆட்சியாளர்கள் கற்றல் மற்றும் கட்டிடக்கலைக்கு அவர்கள் அளித்த ஆதரவிற்காக அறியப்பட்டனர். இந்த காலகட்டத்தில் ஜான்பூர் இந்தியாவின் சீராஸ் என்று அழைக்கப்பட்டது. ஜான்பூரில் உள்ள ஷார்கி பாணி கட்டிடக்கலைக்கு மிகவும் குறிப்பிடத்தக்க எடுத்துக்காட்டுகளாக அதாலா பசூதி, லால் தர்வாசா மசூதி மற்றும் ஜமா மசூதி ஆகியவற்றைக் கூறலாம். அதாலா மசூதியின் அடித்தளம் 1376 இல் பிரோஸ் ஷா துக்ளக்கால் நாட்டப்பட்டாலும், அது 1408 இல் இப்ராகிம் ஷா ஆட்சியின் போதே கட்டி முடிக்கப்பட்டது. மற்றொரு மசூதியான, ஜஞ்சரி மசூதியும் 1430 இல் இப்ராகிம் ஷாவால் கட்டப்பட்டது. லால் தர்வாசா மசூதி (1450) அடுத்த ஆட்சியாளர் மக்மூத் ஷாவின் ஆட்சியின் போது கட்டப்பட்டது. ஜமா மசூதி கடைசி ஆட்சியாளர் உசேன் ஷாவின் ஆட்சியின் போது 1470 இல் கட்டப்பட்டது.

## இசை
கடைசி ஆட்சியாளர் உசைன் ஷா *கந்தர்வா* என்ற பட்டத்தை வைத்துக்கொண்டார். மேலும் பாரம்பரிய இந்துஸ்தானி  இசையின் வகையான காயலின் வளர்ச்சியில் குறிப்பிடத்தக்க பங்களிப்பை வழங்கினார். இவர் பல புதிய இராகங்களையும் (மெல்லிசை) இயற்றினார்.

## சான்றுகள்

## வெளி இணைப்புகள்
*Coin Gallery - Jaunpur Sultanat
*Coins of Jaunpur Sultanate
*History of Jaunpur Sultanate
பகுப்பு:உத்தரப் பிரதேசத்தின் வரலாறு
பகுப்பு:இந்தியப் பேரரசுகள்
பவன் குமார் யாதவ்

**பவன் குமார் யாதவ்**  (*Pawan Kumar Yadav*)  ஓர் இந்தியாவைச் சேர்ந்த ஓர்  அரசியல்வாதியாவார். 1971 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். 2020 ஆம் ஆண்டு முதல் பீகார் சட்டமன்ற உறுப்பினராக பணியாற்றி வருகிறார்.  பாரதிய சனதா கட்சியின் உறுப்பினரான இவர் ககல்கான் தொகுதியை பிரதிநிதித்துவப்படுத்துகிறார்.

## அரசியல் வாழ்க்கை
பவன் குமார் யாதவ் பீகார் சட்டமன்றத்திற்கு 2015 தேர்தலில் ககல்கான் தொகுதியில் சுயேச்சை வேட்பாளராகப் போட்டியிட்டார்.  15% வாக்குகளைப் பெற்று மூன்றாவது இடத்தைப் பிடித்தார். 2020 ஆம் ஆண்டு நடைபெற்ற தேர்தலில் பாரதிய சனதா கட்சி வேட்பாளராக மீண்டும் அதே தொகுதியில் போட்டியிட்டார். இம்மாவட்டம் இந்திய தேசிய காங்கிரசின் கோட்டையாக இருந்தபோதிலும், எதிர்த்துப் போட்டியிட்டவர் பிரபல அரசியல்வாதியான சதானந்த் சிங்கின் மகனாக இருந்தாலும், யாதவ் 115,538 வாக்குகளைப் பெற்று வெற்றி பெற்றார். இவரது எதிரியாகப் போட்டியிட்டவர் 72,379  வாக்குகள் மட்டுமே பெற்றார்.

பதவிக்காலத்தில், யாதவ் பாகல்பூர் விமான நிலையத்தை விரிவாக்கம் செய்ய வாதிட்டார், இந்நிலையம் பெரிய விமானங்களைக் கையாள முடியாது என்று வாதிட்டார். 2021 ஆம் ஆண்டில்,  பகல்பூர் மாவட்டத்தில் இரயில் நிறுத்தங்கள் தொடர்பாக மாநில இரயில்வே அமைச்சர் அசுவனி வைசுணவை சந்தித்து பேசினார்.

## மேற்கோள்கள்

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:பீகார் அரசியல்வாதிகள்
சந்திரகாந்தா கோயல்

**சந்திரகாந்தா கோயல்** (*Chandrakanta Goyal*) இந்தியாவைச் சேற்ந்த ஓர் அரசியல்வாதியாவார். 1932  ஆம் ஆண்டில் இவர் பிறந்தார்.  பாரதிய சனதா கட்சியின் உறுப்பினராக இருந்தார். 1990, 1995, மற்றும் 1999 ஆகிய ஆண்டுகளில் மட்டுங்கா தொகுதியில் இருந்து மூன்று முறை மகாராட்டிர சட்டமன்ற உறுப்பினராகத் தேர்ந்தெடுக்கப்பட்டார்.  அடல் பிகாரி வாச்பாய் அரசாங்கத்தில் அமைச்சராக இருந்த வேத் பிரகாசு கோயலை  மணந்தார். இவர்களது மகன் பியூசு கோயல் மோடி அமைச்சரவையில் அமைச்சராக உள்ளார்.

சந்திரகாந்தா கோயல் ஜூன் 2020  ஆம் ஆண்டு சூன் மாதம்  தனது 88 ஆவது வயதில் இறந்தார்.

## மேற்கோள்கள்

பகுப்பு:1932 பிறப்புகள்
பகுப்பு:2000 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:இந்தியப் பெண் அரசியல்வாதிகள்
சுடாங்பா

**சுடாங்பா** (*Sudangphaa*) (1397-1407) அகோம் இராச்சியத்தின் அரசராவார். பிராமணர் வீட்டில் வளர்ந்ததால் இவர் பாமுனி கோன்வர் (பிராமண இளவரசன்) என்று பிரபலமாக அறியப்பட்டார்.   அகோம் வம்சத்தில் இந்து மதத்தின் வளர்ச்சியின் முதல் கட்டத்தை இவரது ஆட்சி குறிக்கிறது.  அகோம் மன்னர்களின் சிங்காரிகருத விழாவை (முடிசூட்டு விழா) இவர் தொடங்கினார். இது இவரது வாரிசுகளால் பின்பற்றப்பட்டது. 

பத்து வருட ஆட்சிக்குப் பிறகு 1407 இல் சுடாங்பா இறந்தார். அசாமின் வரலாறு பற்றிய தனது படைப்பில், குணவீரம் பருவா என்ற வரலாற்றாசிரியர், அரசர் தனது பெரும்பாலான நேரத்தை இன்பத்தில் மூழ்கடித்ததாகக் குறிப்பிட்டுள்ளார். இதுவே இவரது இளம் வயது மறைவுக்குக் காரணம் என அறியப்படுகிறது.  ஆனால் பழைய அகோம் பற்றிய குறிப்புகள் எதுவும் இல்லாததால் இதன் துல்லியம் சந்தேகத்திற்குரியது. மறுபுறம், இவர் இளமையாகவும் ஆற்றல் மிக்கவராகவும் விவரிக்கப்பட்டார். இவரது தசாப்த கால ஆட்சியின் போது, உள் மற்றும் வெளிப்புற அச்சுறுத்தல்களை எதிர்கொண்டார். சுடாங்பா அகோம் சமூகத்தினரிடையே இந்து மதத்தின் மதப் பழக்கவழக்கங்களையும் அறிமுகப்படுத்தினார். அகோம் மன்னர்களின் சிங்காரிகருத நடைமுறையும் இவரால் அறிமுகப்படுத்தப்பட்டது. இது அசாமில் அகோம் மேலாதிக்கம் முடியும் வரை இவரது வாரிசுகளால் பின்பற்றப்பட்டது. 

## இதனையும் பார்க்கவும்

* அசாம்
* சிவசாகர் மாவட்டம்
* சுகபா

## சான்றுகள்

## குறிப்புகள்

* 
* 
* 
* 
* 

பகுப்பு:பதினான்காம் நூற்றாண்டு பிறப்புகள்
பகுப்பு:அசாம் வரலாறு
பகுப்பு:இந்தியப் பேரரசுகள்
பகுப்பு:முன்னாள் முடியாட்சிகள்
பகுப்பு:முன்னாள் பேரரசுகள்
பகுப்பு:ஆசியாவின் முன்னாள் நாடுகள்
அகோம் வம்சம்

**அகோம் வம்சம்** (Ahom dynasty) (1228-1826) என்பது இந்தியாவின் இன்றைய அசாமில் உள்ள அகோம் இராச்சியத்தை ஏறக்குறைய 598 ஆண்டுகள் ஆண்ட ஒரு வம்சமாகும். பட்காய் மலைகளைக் கடந்து அசாமுக்கு வந்த மோங் மாவோவின் (இன்றைய யுன்னான், சீனா ) ஷான் இளவரசர் சுகபாவால் வம்சம் நிறுவப்பட்டது. இந்த வம்சத்தின் ஆட்சி அசாமின் மீதான பர்மிய படையெடுப்புடன் முடிவடைந்தது. மேலும், 1826 இல் யாந்தபு ஒப்பந்தத்தைத் தொடர்ந்து பிரித்தானிய கிழக்கிந்திய நிறுவனத்துடன் இணைக்கப்பட்டது.

இடைக்கால வரலாற்றில் இந்த வம்சத்தின் மன்னர்கள் *ஆசம் ராஜா* என்று அழைக்கப்பட்டனர். அதே சமயம் இராச்சியத்தின் குடிமக்கள் இவர்களை அசாமிய மொழியில் *சாவ்பா* அல்லது *சுவர்கதேயோ* என்று அழைத்தனர். 

## சான்றுகள்

* 
* 
* 
* 

## வெளி இணைப்புகள்
* A mighty clan's website An article by Saikh Md Sabah Al-Ahmed in The Assam Tribune "Horizon", Saturday special, dated 19 September 2009
* Coins of Ahom Dynasty

பகுப்பு:இந்திய அரச மரபுகள்
பகுப்பு:ஆசியாவின் முன்னாள் முடியாட்சிகள்
சிக்கபேட்டே சட்டமன்றத் தொகுதி

**சிக்கபேட்டே சட்டமன்றத் தொகுதி** (*Chickpet Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. பெங்களூரு தெற்கு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 169 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
1992 ஒடிசா கள்ளச் சாராய சாவுகள்

**1992 ஒடிசா மதுபான மரணங்கள்**  (*1992 Odisha liquor deaths*)  இந்தியாவின் ஒடிசா மாநிலம் கட்டாக்கில் 1992 ஆம் ஆண்டு மே மாதத்தில் நடந்தன. சட்டவிரோதமாக காய்ச்சப்பட்ட கள்ளச் சாராயம் குடித்து 200 எண்ணிகைக்கும் மேற்பட்டோர் உயிரிழந்தனர் ; மேலும் 600 பேர் மருத்துவமனையில் அனுமதிக்கப்பட்டனர்.  இந்தியாவில் நடந்த மிகப்பெரிய சோகங்களில் ஒன்றாகும்..

ஒடிசா மாநில அரசாங்கம் 1994 ஆம் ஆண்டில்  மதுவிலக்கை விதித்தது; இருப்பினும், 1995 ஆம் ஆண்டில் ஆட்சிக்கு வந்த இந்திய தேசிய காங்கிரசு அரசாங்கம், வருமானத்தில் பெரும் இழப்பை ஏற்படுத்துவதாகக் கூறி தடையை நீக்கியது. 2000- ஆம் ஆண்டு இந்த வழக்கில் பெலு என்கிற சாராய மன்னன் சுரேந்திரநாத் தாசை காவல்துறையினர் கைது செய்தனர்.    குற்றம் சாட்டப்பட்டவர் கீழ் நீதிமன்றத்தில் தண்டிக்கப்பட்டார் மற்றும் மேல்முறையீட்டில், ஒடிசா உயர் நீதிமன்றம் 1992 கட்டாக்கில் சோகத்தின் பிரதான குற்றவாளியான பெலு என்ற சுரேந்திர தாசுக்கு வழங்கப்பட்ட ஆயுள் தண்டனையை உறுதி செய்தது. 

## மேற்கோள்கள்

பகுப்பு:1992 நிகழ்வுகள்
பகுப்பு:ஒடிசாவின் பண்பாடு
பகுப்பு:இந்தியாவில் மது தொடர்பான இறப்புகள்
இந்தியாவில் காவல்துறைப் பதவிகள் மற்றும் சின்னங்கள்

இந்திய அரசியலமைப்புச் சட்டத்தின்படி சட்டம் ஒழுங்கு என்பது அந்தந்த மாநில அரசின் பொறுப்பாகும்.



## நிறுவன கட்டமைப்பு
**அதிகாரிகள்**
* காவல்துறைத் தலைமை இயக்குநர் (டிஜிபி)
* காவல்துறை கூடுதல் தலைமை இயக்குநர் (ஏடிஜிபி)
* காவல்துறைத் தலைவர் (ஐ.ஜி)
* காவல்துறைத் துணைத்தலைவர் (டி.ஐ.ஜி)
* தேர்வுநிலை காவல் கண்காணிப்பாளர்
* காவல்துறைக் கண்காணிப்பாளர் (எஸ்பி)
* காவல்துறைக் கூடுதல் கண்காணிப்பாளர் (அட்டிஷனல்.எஸ்பி)
* காவல்துறை உதவிக் கண்காணிப்பாளர் (அஸிஸ்டண்ட் எஸ்பி)/காவல்துறை துணைக் கண்காணிப்பாளர் (டிஎஸ்பி அல்லது டி.வை.எஸ்.பி)
**கீழ்நிலை அதிகாரிகள்**
* ஆய்வாளர் (இன்ஸ்பெக்டர்)
* உதவி ஆய்வாளர் (எஸ்.ஐ)
* உதவியாளர் துணை ஆய்வாளர்(ஏ.எஸ்.ஐ)
* தலைமைக் காவலர் (எச்.சி)
*  காவலர் (பிசி)

## பதவி சின்னம்
}
|அசோகா சின்னம், அதற்குக் கீழே இரண்டு நட்சத்திரம், அதற்குக் கீழே ஐபிஎஸ் என்ற ஆங்கில எழுத்து
|
|- style="font-style:color:#000066"
| align="left" |காவல்துறைக் கண்காணிப்பாளர் (SP)

| align="left" |அசோகச் சின்னம், அதன்கீழ் ஒரு நட்சத்திரம், அதற்குக் கீழ் ஆங்கிலத்தில் IPS அல்லது  எழுத்து
|
|- style="font-style:color:#000066"
| align="left" |காவல்துறைக் கூடுதல் கண்காணிப்பாளர் (Addl. SP/ADSP)

| align="left" |அசோகச் சின்னம், அதன்கீழ் ஆங்கிலத்தில் IPS அல்லது TPS எழுத்து
|
|- style="font-style:color:#000066"
| align="left" |காவல்துறை உதவிக் கண்காணிப்பாளர் (ASP)

| align="left" |மூன்று நட்சத்திரம் ஒன்றன்பின் ஒன்றாக அமைந்திருக்கும். அதற்குக் கீழ் ஆங்கிலத்தில் IPS எழுத்து
|
|- style="font-style:color:#000066"
| align="left" |காவல்துறை துணைக் கண்காணிப்பாளர் (DSP/DYSP)

| align="left" |மூன்று நட்சத்திரம் ஒன்றன்பின் ஒன்றாக அமைந்திருக்கும். அதற்குக் கீழ் ஆங்கிலத்தில் TPS எழுத்து
|
|- style="font-style:color:#000066"
| align="left" |ஆய்வாளர் (Insp.)

| align="left" |மூன்று நட்சத்திரம் அதற்குக் கீழ் கருநீலம், சிகப்பு ரிப்பன் அதன் கீழ் தமிழில் த.கா.துறை என்று இருக்கும்
|
|- style="font-style:color:#000066"
| align="left" |உதவி ஆய்வாளர் (SI)

| align="left" |இரண்டு நட்சத்திரம் அதற்குக் கீழ் சிகப்பு ரிப்பன் அதன் கீழ் தமிழில் த.கா.துறை என்று இருக்கும்
|
|-
|காவல் உதவி துணை ஆய்வாளர் (ASI)

|ஒரு நட்சத்திரம் மற்றும் சிவப்பு மற்றும் நீல நிற ரிப்பன்.
|thumb|113x113px
|- style="font-style:color:#000066"
| align="left" |தலைமைக் காவலர் (HC)

| align="left" |சட்டையின் மேற்கையில் மூன்று பட்டை ஆங்கில எழுத்து V வடிவில் இருக்கும்
|
|- style="font-style:color:#000066"
| align="left" |முதல்நிலைக் காவலர் (PC-I)

| align="left" |சட்டையின் மேற்கையில் இரண்டு பட்டை ஆங்கில எழுத்து V வடிவில் இருக்கும்
|
|- style="font-style:color:#000066"
| align="left" |இரண்டாம்நிலைக் காவலர் (PC-II)

| align="left" |பட்டை எதுவுமில்லை.
|
|}

## வெளி இணைப்புகள்

* போலீஸ் சட்டையின் தோள் பட்டையில் குறிப்பிடப்பட்டிருக்கும் அடையாளங்கள் எதற்காக?  (விகடன்.காம்)
## மேற்கோள்கள்

பகுப்பு:காவல்துறை
கனிகா அரண்மனை

**கனிகா அரண்மனை** (Kanika Palace) இந்தியாவின் ஒடிசா மாநிலம் இராச்கனிகா நகருக்கு அருகில் அமைந்துள்ளது. புவனேசுவரில் இருந்து 125 கி.மீ. தொலைவில் இந்த அரண்மனை அமைந்துள்ளது. அரண்மனையின் மாடிகளில் ஒன்று அருங்காட்சியகமாக மாற்றப்பட்டுள்ளது. இங்கு உலகின் மிகப்பெரிய முதலை எலும்புக்கூடு வைக்கப்பட்டுள்ளது.

## அருகிலுள்ள முக்கிய சுற்றுலா தளங்கள்
* ஆலி அரண்மனை
* பிதர்கனிகா தேசியப் பூங்கா
* இலட்சுமி வராக கோயில்
* அகண்டலமணி கோயில் 

## மேற்கோள்கள்

பகுப்பு:ஒடிசா
பகுப்பு:ஒடிசாவின் பண்பாடு
பகுப்பு:ஒடிசாவில் உள்ள அரண்மனைகள்
விடப்பு பாலசுப்ரமணியம்

**விடப்பு பாலசுப்ரமணியம்**  (Vitapu Balasubrahmanyam) இந்தியாவைச் சேர்ந்த ஆந்திரப் பிரதேச மாநிலத்தைச் சேர்ந்த  ஓர் அரசியல்வாதியாவார்.  ஆந்திரப் பிரதேச சட்ட மேலவையின் உறுப்பினராகவும், முன்பு அதன் தற்காலிக சபாநாயகராகவும் இருந்தார்.

## ஆரம்ப வாழ்க்கை மற்றும் கல்வி
விடப்பு பாலசுப்ரமணியம் 1950 ஆம் ஆண்டு சூன் மாதம் 30 ஆம் தேதியன்று நெல்லை மாவட்டத்தில் உள்ள மாமுதூர் கிராமத்தில் பிறந்தார். ஆந்திர மாநிலம் திருப்பதியில் உள்ள சிறீ வெங்கடேசுவரா பல்கலைக்கழகத்தில் தெலுங்கு மொழியில் எம்.ஏ. படிப்பை முடித்தார்.

## அரசியல் வாழ்க்கை
பாலசுப்ரமணியம் 2007 ஆம் ஆண்டு  பிரகாசம்-நெல்லூர்-சித்தூர் ஆசிரியர் தொகுதியில் இருந்து எம்.எல்.சி.பதவிக்காக  தனது முதல் தேர்தலில் வெற்றி பெற்றார். 2011 ஆம் ஆண்டில்  இரண்டாவது தேர்தலிலும் வெற்றி பெற்றார். 2017 ஆம் ஆண்டில்  மூன்றாவது முறையாக தேர்தலில் வெற்றி பெற்றார். அவர் ஜூன் 2021 ஆம் ஆண்டு சூன் மாதம்  முதல் நவம்பர் மாதம்  வரை தற்காலிகத் தலைவராக நியமிக்கப்பட்டார் 

## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:நெல்லூர் மாவட்ட நபர்கள்
பகுப்பு:இந்திய அரசியல்வாதிகள்
சப்பான் உயிரியல், உயிரி தொழில்நுட்பவியல் மற்றும் வேளாண் வேதியியல் சங்கம்

**சப்பான் உயிரியல், உயிரி தொழில்நுட்பவியல் மற்றும் வேளாண் வேதியியல் சங்கம்** (*Japan Society for Bioscience, Biotechnology, and Agrochemistry*) என்பது சப்பான் நாட்டின் உயிரியல், உயிரி தொழில்நுட்பம் மற்றும் வேளாண் வேதியியல் ஆகியவற்றிற்கு அர்ப்பணிக்கப்பட்ட ஓர் அறிவியல் சமூகம் ஆகும். 1924 ஆம் ஆண்டில் சப்பான் வேளாண் இரசாயன சங்கமாக இச்சங்கம் நிறுவப்பட்டது. த்ற்போதைய பெயர் 1989 ஆம் ஆண்டில் சூட்டப்பட்டது.

1957 ஆம் ஆண்டில், சப்பானின் கல்வி, அறிவியல், விளையாட்டு மற்றும் கலாச்சார அமைச்சகத்தால் அதிகாரப்பூர்வமாக ஒரு சமூகமாக அங்கீகரிக்கப்பட்டது. தற்போதைய உறுப்பினர்களில் ஆராய்ச்சியாளர்கள், தொழில்நுட்பவியலாளர்கள், மாணவர்கள் மற்றும் உயிரியல் மற்றும் உயிரி தொழில்நுட்பத்தின் பல்வேறு துறைகளில் உள்ள தனியார் நிறுவனங்கள் உள்ளனர்.

## மேற்கோள்கள்

## புற இணைப்புகள்
*Japan Society for Bioscience, Biotechnology, and Agrochemistry website

பகுப்பு:சப்பான்
பகுப்பு:வேதியியல்
இலங்கை தடித்த அலகு மீன்கொத்தி

**இலங்கை தடித்த அலகு மீன்கொத்தி** (அறிவியல் பெயர்: *Pelargopsis capensis capensis*) என்பது தடித்த அலகு மீன்கொத்தியி்ன் துணையினம் ஆகும். இப்பறவை நேபாளம், இந்தியா, இலங்கை போன்ற நாடுகளில் காணப்படுகிறது.

## விளக்கம்
இலங்கை தடித்த அலகு மீன்கொத்தியானது புறாவை விட சற்றுச் சிறியதாக சுமார் 40 செ. மீ. நீளம் கொண்டதாக இருக்கும். இதன் அலகு நாரையின் அலகுபோல பருத்து நீண்டு இரத்தச் சிவப்பாகச் சுமார் 10 செ.மீ. நீளம் இருக்கும். இதன் இந்த தடித்த அலகைக் கொண்டு பிற மீன் கொத்திகளில் இருந்து இதை எளிதில் பிரித்தறியலாம். விழிப்படலம் பழுப்பாகவும், கால்கள் பவளச் சிவப்பாகவும் இருக்கும். இப்பறவையின் தலை பழுப்பு நிறமாக இருக்கும். உடலின் மேற்பகுதி பசுமை தோய்ந்த நீல நிறத்தில் இருக்கும். உடலின் அடிப்பகுதி மஞ்சள் தோய்ந்த பழுப்பு நிறத்தில் இருக்கும். வாலின் மேற்பகுதி நீல நிறத்திலும், அடிப்பகுதி கறுப்பாகவும் இருக்கும்.       

## பரவலும் வாழிடமும்
இப்பறவை நேபாளம், இந்தியா, இலங்கை போன்ற நாடுகளில் பொதுவாக நீர்வளம் மிக்க பகுதிகளில் காணப்படுகிறது. தென்னிந்தியாவில் கேரளத்தில் மிகுதியாகவும், தமிழ்நாட்டில் கன்னியாகுமரியிலும், சாத்தனூர் அணைப்பகுதியிலும் காணப்பட்ட குறிப்பு உண்டு.  

## நடத்தை
இலங்கை தடித்த அலகு மீன்கொத்தி பொதுவாக ஆற்றங்கரைகளைச் சார்ந்தகாடுகளில் நிழலில் மேலும் கீழுமாக அலைந்து திரியும். உப்பங்கழிகளை அடுத்து உள்ள தோப்புகளிலும் மரங்கள் மீதும் காணப்படுகிறது. நீர் நிலைகளுக்கு அருகில் உள்ள மரத்தின் கிளையில் அமர்ந்திருந்து தக்க நேரத்தில் நீரில் பாய்ந்து இரையைப் பிடிக்கும். 

இப்பறவை மீன், நண்டு, ஊர்வன, தவளை போன்றவற்றை பிடித்துத் தின்னும்.  மைனாவின் பொந்தருகே காத்திருந்து மைனாவைப் பிடித்து சென்றதாக குறிப்பு உள்ளது.

இவை சனவரி முதல் சூலை வரை இனப்பெருக்கம் செய்கின்றன. ஆற்றங்கரையில் நீளமாக குடைந்து வாங்கு செய்து உள்ளே முட்டை இடும். இவை நான்கு முதல் ஐந்து வரையிலான வெண்மையான முட்டைகளை இடும்.  

## மேற்கோள்கள்

பகுப்பு:மீன்கொத்திகள்
பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:தமிழ்நாட்டுப் பறவைகள்
இந்திய சிவப்பு மீன்கொத்தி

**இந்திய சிவப்பு மீன்கொத்தி** (அறிவியல் பெயர்: *Halcyon coromanda coromanda*) என்பது சிவப்பு மீன்கொத்தியின் துணையினம் ஆகும். 

## விளக்கம்
இந்திய சிவப்பு மீன்கொத்தியானது மைனா அளவில் சுமார் 25 செ. மீ. நீளம் கொண்டதாக இருக்கும். இதன் அலகு சிவப்பு நிறத்திலும், விழிப்படலம் பழுப்பாகவும், கால்கள் சிவப்பாகவும் இருக்கும். இப்பறவையின் உடலின் மேற்பகுதி கத்திரிப்பூ நிறம் தோய்ந்த செம்பழுப்பாக இருக்கும். கீழ்ப்பகுதி கருஞ்சிவப்பாக இருக்கும். மோவாய், வயிறு, தொண்டை ஆகியன சற்று நிறங்குன்றிக் காணப்படும். இப்பறவை தமிழ்நாட்டில் சென்னையை சுற்றியுள்ள பகுதிகளில் காணப்படதாக பதிவு உள்ளது. ஆனால் தமிழ்நாட்டில் இனப்பெருக்கம் செய்யபட்டதாக அறியப்படவில்லை. 

## நடத்தை
இந்திய சிவப்பு மீன்கொத்தி தனித்தோ அல்லது இணையாகவோ காணப்படும். இது பொதுவாக அஞ்சி மறையும் இயல்புடையது. இதன் குரல் வெண்தொண்டை மீன்கொத்தியை ஒத்து இருக்கும்.       

## மேற்கோள்கள்

பகுப்பு:மீன்கொத்திகள்
பகுப்பு:தென்னிந்தியப் பறவைகள்
குவி ஓரகத்திப்படி

ஒரு குவி ஓரகத்திப்படி (**cumomer)** என்பது ஒத்த இயல்புகளைப் பகிர்ந்து கொள்ளும்லோரகத்திப்படித்  தொகுப்பாகும் , மேலும் இது வளர்சிதை மாற்றப் பாய்வு பகுப்பாய்வுடன் தொடர்புடைய ஒரு கருத்தாகும். இந்த கருத்து 1999 இல் உருவாக்கப்பட்டது.

ஒரு வளர்சிதை மாற்ற  ஓடையில்ல் பல மூலக்கூறுகளலோரகத் தனிமப் பெயரிடுதலின் ஒரே வடிவத்தைக் கொண்டிருக்கும். இத்தகைய  ஓடை மூலக்கூறுகளின் பகுப்பாய்வை எளிதாக்குவதற்காக ஒரே மாதிரியான பெயரிடப்பட்ட அணுக்களுடன் கூடிய மூலக்கூறுகள் ஒரு  குவி ஓரகத்திப்படி எனப்படும் மெய்நிகர் மூலக்கூறாக ஒருங்கிணைக்கப்படுகின்றன (திரண்ட *ஓரகத்திப்படி* துகுப்பாகும்).

## மேற்கோள்கள்

## மேலும் படிக்க

* 

பகுப்பு:உயிர்வேதியியல்
பகுப்பு:வளர்சிதை மாற்றம்
தேங்கனல் அரண்மனை

**தேங்கனல் அரண்மனை** (*Dhenkanal Palace*) இந்தியாவின் ஒடிசா மாநிலத்தின் தேங்கனல் சமத்தானத்தில் வாழ்ந்த போயி வம்சத்தின் அதிகாரப்பூர்வ அரண்மனையாகும். தேங்கனலின் போயி வம்சத்தினரால் கட்டப்பட்ட இந்த அரண்மனை ஒடிசாவின் தேங்கனல் நகரில் அமைந்துள்ளது.

தேங்கனல்  அரண்மனை 1992 ஆம் ஆண்டில் தங்கும் விடுதியாக மாற்றப்பட்டது.

## அமைவிடம்
தேங்கனல் அரண்மனை தேங்கனலில் உள்ள பனியோகலா மலையின் சரிவில் அமைந்துள்ளது.

## மேற்கோள்கள்

பகுப்பு:ஒடிசாவின் பண்பாடு
பகுப்பு:ஒடிசாவிலுள்ள கட்டிடங்கள்
நிகார் சாஜி

**நிகார் சாஜி** *(Nigar Shaji*) இந்திய விண்வெளி ஆராய்ச்சி நிறுவனத்தில் பணிபுரியும் இந்திய விண்வெளி  அறிவியலாளர் ஆவார். இவர் ஆதித்யா - எல் 1 இன் திட்ட இயக்குநராக உள்ளார். இந்தியாவின் முதல் சூரிய திட்டமான இது 2023, செப்டம்பர் 2 அன்று காலை 11:50 மணிக்கு வெற்றிகரமாக தொடங்கப்பட்டது.

நிகர் சுல்தானா என்ற பெயரில் ஒரு முசுலீம் குடும்பத்தில் பிறந்தவர். தந்தை சேக் மீரான் ஓர் உழவராவார். தாய் சித்தூன் பீவி ஒரு இல்லத்தரசி ஆவார். எஸ். ஆர். எம் அரசு மேல்நிலைப் பள்ளியில் ஆங்கிலத்தில் அடிப்படைக் கல்வியைப் பெற்றார். திருநெல்வேலி மதுரை காமராசர் பல்கலைக்கழகத்தில் பொறியியல் கல்லூரியில் பயின்று, அங்கு மின்னணுவியல், தகவல்தொடர்பியலில்  பொறியியல் பட்டம் பெற்றார்.

1987 ஆம் ஆண்டில் யு. ஆர். ராவ் செயற்கைக்கோள் மையத்தில் இந்திய விண்வெளி ஆராய்ச்சி நிறுவனத்தில் (இசுரோ) சாஜி சேர்ந்தார். இவர் பல செயற்கைக்கோள் திட்டங்களில் பணியாற்றியுள்ளார் மற்றும் வளக்கோள் - 2ஏ இன் இணை திட்ட இயக்குநராக இருந்தார்.

நிகர் சாஜி தனது தாய், மகளுடன் பெங்களூரில் வசிக்கிறார். இவரின் கணவர் துபாயில் பணிபுரிகிறார். அவரது மகன் நெதர்லாந்தில் ஓர்  அறிவியலாளர் ஆவார்.

## மேற்கோள்கள்

பகுப்பு:தென்காசி மாவட்ட மக்கள்
பகுப்பு:தமிழக அறிவியலாளர்கள்
பகுப்பு:வாழும் மக்கள்
சஞ்சீவ் ஆர்யா

**சஞ்சீவ் ஆர்யா**  (Sanjiv Arya)   இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின்  உறுப்பினரான இவர் 4 ஆவது உத்தரகாண்ட் சட்டமன்றத்தில் நைனிடால் தொகுதியைப்  பிரதிநிதித்துவப்படுத்தினார்.

உத்தரகாண்ட் சட்டசபையின் முன்னாள் சபாநாயகர் இயசுபால் ஆர்யாவின் மகனாகவும் அறியப்படுகிறார்.  உத்தரகாண்ட் மாநிலத்தில் 2017 ஆம் ஆண்டு நடைபெற்ற சட்டமன்றத் தேர்தலுக்கு ஒரு மாதத்திற்கு முன்னதாக, அப்போதைய பாரதிய சனதா கட்சியின் தேசியத் தலைவர் அமித் சா முன்னிலையில் தந்தை-மகன் இருவரும் பாரதிய சனதா கட்சியில் இணைந்தனர்.

11 அக்டோபர் 2021 ஆம் ஆண்டு அக்டோபர் மாதம் 11 ஆம் தேதியன்று தில்லியில் கட்சித் தலைவர்களான அரிசு இராவத், ரன்தீப் சுர்ச்சேவாலா மற்றும் கே.சி.வேணுகோபால் ஆகியோர் முன்னிலையில் சஞ்சீவ் மற்றும் இவரின் தந்தை இருவரும் காங்கிரசு கட்சியில் இணைந்தனர்.

## மேற்கோள்கள்


பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தராகண்டு அரசியல்வாதிகள்
பகுப்பு:இந்திய அரசியல்வாதிகள்
சமீர் ரஞ்சன் பர்மன்

**சமீர் ரஞ்சன் பர்மன்**  (*Samir Ranjan Barman*)  இந்தியாவைச் சேர்ந்த ஓர் அரசியல்வாதியாவார். 1992 ஆம் ஆண்டு பிப்ரவரி மாதம் 19 ஆம் தேதி முதல் 1993 ஆம் ஆண்டு மார்ச்சு மாதம் 10 ஆம் தேதி வரை இந்திய தேசிய காங்கிரசு  கட்சியின் உறுப்பினராக  திரிபுரா மாநிலத்தின் முதலமைச்சராக இருந்தார்.  அகர்தலா தொகுதியின் தற்போதைய சட்டமன்ற உறுப்பினரும் இந்திய தேசிய காங்கிரசு  கட்சியின் தலைவருமான சுதீப் ராய் பர்மனின் தந்தையாகவும் இவர் அறியப்படுகிறார்.  1972 முதல் 2013 வரை நடைபெற்ற சட்டமன்றத் தேர்தல்களில் பிசால்கர் தொகுதியில் தொடர்ந்து 9 தேர்தல்களில் போட்டியிட்டு, 1972, 1988, 1993, 1998 மற்றும் 2003 ஆம் ஆண்டு தேர்தல்களில் இவர் வெற்றி பெற்றார். 1993  ஆம் ஆண்டு முதல் 1998 ஆம் ஆண்டு வரை திரிபுரா சட்டப் பேரவையில் எதிர்க்கட்சித் தலைவராகவும் இருந்தார். திரிபுரா பிரதேச காங்கிரசு கமிட்டியின் முன்னாள் தலைவரும் இவர் இருந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:திரிபுரா முதலமைச்சர்கள்
பகுப்பு:1940 பிறப்புகள்
பகுப்பு:வாழும் மக்கள்
இந்திய வெண்தொண்டை மீன்கொத்தி

**இந்திய வெண்தொண்டை மீன்கொத்தி** (அறிவியல் பெயர்: *Halcyon smyrnensis fusca*) என்பது வெண்தொண்டை மீன்கொத்தியின் துணையினம் ஆகும். இது மேற்கு இந்தியாவிலும், இலங்கையிலும் காணப்படுகின்றது.

## விளக்கம்
மைனா அளவுள்ள இந்திய வெண்தொண்டை மீன்கொத்தி சுமார் 25 செ. மீ. நீளம் இருக்கும். இதன் அலகு பவளச் சிவப்பாகவும், விழப்படலம் பழுப்பாகவும், கால்கள் நல்ல சிவப்பாகவும் இருக்கும். இப்பறவையின் தலை, கழுத்து, அடி நெஞ்சு, வாலடி இறகுகள் ஆகியன நல்ல ஆழ்ந்த சாக்லெட் பழுப்பு நிறத்தில் இருக்கும். முதுகு, பிட்டம், வால் மேல் போர்வை இறகுகள் ஆகியன நல்ல நீல நிறத்தில் இருக்கும். மோவாய், தொண்டை, மார்பு ஆகியன வெண்மையாக இருக்கும். இப்பறவை பறக்கும்போது இதன் இறக்கைகளில் வெண்மை பளிச்சிடக் காணலாம். 

## பரவலும் வாழிடமும்
இந்திய வெண்தொண்டை மீன்கொத்தி மேற்கு இந்தியாவிலும், இலங்கையிலும் காணப்படுகின்றது. தென்னிந்தியா முழுக்க மிகுதியாக காணப்படும் மீன்கொத்தி இதுவாகும். தென் திருவாங்கூரில் மட்டும் சற்று குறைவாக இது காணப்படுகிறது. 

## நடத்தை
இந்திய வெண்தொண்டை மீன்கொத்தியானது நீர்வளம் இல்லாத பகுதிகளிலும் காணக் கிடைக்கிறது. ஏரிகள், குளங்கள், வயல்கள் ஆகியவற்றைச் சார்ந்து தரையிலும், வேலிகளிலும், மின் கம்பிகளிலும் இவை அமர்ந்திருக்கின்றன. இவை நீரிலும், தரையிலும் என இரு இடங்களிலும் இரை தேடக்கூடியவை. இதன் முதன்மை உணவாக மீன், தவளை, ஓணான், வெட்டுக்கிளி, பூச்சிகள் போன்றவை உள்ளன.       

ஓரிடத்தை விட்டு வேரொரு இடத்தற்கு பறக்கும்போது உரத்து கிறீச் குரலில் கத்தியபடி பறக்கும். 

இவை மேர்ச் முதல் சூலை வரை இனப்பெருக்கம் செய்கின்றன. இனப்பெருக்க காலத்தில் குறிப்பிட்ட ஓரிடத்தில் அமர்ந்து இப்பறவை தொடர்ந்து விட்டு விட்டு திறீச்சிட்டு கத்தியபடி இருக்கும். இவை கிணறுகள், வாய்கால் கரைகள் போன்ற இடங்களில் வங்கு குடைந்து பொந்து அமைந்து அதில் நான்கு முதல் ஆறு வரையிலான வெள்ளை நிற முட்டைகளை இடும். சிலசமயங்களில் எட்டு முட்டைகள் வரையும் இடும்.     

## மேற்கோள்கள்

பகுப்பு:மீன்கொத்திகள்
பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பேகம் சித்திகா கித்வாய்

**பேகம் சித்திகா கித்வாய்** (*Begum Siddiqa Kidwai*)  இந்தியாவைச் சேர்ந்த ஓர் அரசியல்வாதியாவார். 1914 ஆம் ஆண்டு மார்ச்சு மாதம் 25 ஆம் தேதியன்று இவர் பிறந்தார். 1956 ஆம் ஆண்டு  நவம்பர் மாதம் 25 ஆம் தேதி முதல் 1964 ஆம் ஆண்டு ஏப்ரல் மாதம் 2 ஆம் தேதி வரை தில்லியிலிருந்து மாநிலங்களவை  உறுப்பினராக இருந்தார். இடைத்தேர்தலில் இவர் தேர்ந்தெடுக்கப்பட்டார். 1958 ஆம் ஆண்டு ஏப்ரல் மாதம்  03 ஆம் தேதியன்று இவர் மீண்டும் தேர்ந்தெடுக்கப்பட்டார்     

அன்வர் உர் ரகுமான் கித்வாய் மற்றும் வாசித்து உன் நிசா கித்வாய் ஆகியோருக்கு மகளாக இந்தியாவின் தில்லி நகரத்தில் பேகம் சித்திக்கா கித்வாய் பிறந்தார்.

## தனிப்பட்ட வாழ்க்கை
தில்லியின் கல்வி அமைச்சராக இருந்த சபிக் உர் ரகுமான் கித்வாய் என்பவரை இவர் மணந்து கொண்டார்.   இவர்களுக்கு சாதிக்-உர்-ரகுமான் கித்வாய்  மற்றும் ஒரு மகள் உட்பட 3 மகன்கள் இருந்தனர்.  

## மேற்கோள்கள்

பகுப்பு:1964 இறப்புகள்
பகுப்பு:1914 பிறப்புகள்
பகுப்பு:தில்லி நபர்கள்
பகுப்பு:இந்தியப் பெண் அரசியல்வாதிகள்
பகுப்பு:மாநிலங்களவை உறுப்பினர்கள்
அரவிந்த் பாண்டே

**அரவிந்த் பாண்டே** (*Arvind Pandey*) இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். அரவிந்த் பாண்டே பாஸ்பூரில் பிறந்தவர். பாண்டே உதம்சிங் நகர் மாவட்டத்தில் உள்ள கதர்பூர் உத்தராகண்டம் சட்டமன்ற கதர்பூர் தொகுதியிலிருந்து உத்தராகண்டம் சட்டமன்ற உறுப்பினராக உள்ளார்.

உத்தராகண்டம் மாநிலத்தில் முதல்வர் புஷ்கர் சிங் தாமி தலைமையிலான அமைச்சரவையில் பாண்டே உறுப்பினராக இருந்தார். பாண்டே உத்தரகாண்ட் அரசில் தொடக்கக் கல்வி மற்றும் விளையாட்டுத் துறை அமைச்சராகவும் இருந்தார்.

## மேற்கோள்கள்

## வெளி இணைப்புகள்

# 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
கால்சியோன்

**கால்சியோன்** (*Halcyon*) என்பது மீன்கொத்திப் பேரினங்களுள் ஒன்றாகும். இது பேசரின் பறவைகளில் கேல்சைனினே துணைக்குடும்பத்தினைச் சார்ந்தது.

## வகைப்பாட்டியல்
1821ஆம் ஆண்டில் இங்கிலாந்து இயற்கை ஆர்வலரும் கலைஞருமான வில்லியம் ஜான் சுவைன்சனால் *கால்சியோன்* பேரினம் அறிமுகப்படுத்தப்பட்டது. இவர் மாதிரி இனத்திற்கு வன மீன்கொத்தி *கால்சியோன் செனகலென்சிசு* என்று பெயரிட்டார்.

"*கால்சியோன்* " என்பது கிரேக்கப் புராணத்தில் பொதுவாக மீன்கொத்தியுடன் தொடர்புடைய ஒரு பறவையின் பெயர் ஆகும். இந்தப் பறவை கடலில் கூடு கட்டியதாகப் பழங்கால நம்பிக்கை இருந்தது. இது மிதக்கும் கூட்டில் முட்டையிடும் தன்மையுடையது. இரண்டு வார அமைதியான காலநிலைக்குப்பின் குளிர்காலம் தோன்றும் என எதிர்பார்க்கப்படும் தறுவாயில் இது முட்டையிடுகிறது. இந்த கட்டுக்கதையிலிருந்து அமைதி அல்லது அமைதிக்கான ஒரு சொல்லாக *கால்சியோன்* சொல் கருதப்படுகிறது.

இந்த பேரினத்தில் 11 சிற்றினங்கள் உள்ளன:

மேலும் *[[பெலர்கோப்சிசு]]*, *சைமா* மற்றும் *தோதிராம்பசு* பேரினங்களை *கால்சியோன்* குழுவுடன் இணைத்து இக்குழுவினை பெரிய குழுவாக பிரை & பிரை தகவல் தெரிவிக்கின்றார்.

## புவியியல் பரவல்
*கால்சியோன்*  பேரினம் தற்போது ஆப்பிரிக்காவின் சகாரா துணைப்பகுதிகளிலும் ஓரிரு சிற்றினங்கள் தென் ஆசியாவிலும் காணப்படுகின்றன. இவற்றில் ஒன்று, வெண்தொண்டை மீன்கொத்தி, இது எப்போதாவது ஐரோப்பாவில் காணப்படும். வெண்தொண்டை மற்றும் சிவப்பு மீன்கொத்தி பகுதி வலசை மேற்கொள்பவையாக உள்ளன.

## வாழிடம்
*கால்சியன்* மீன்கொத்திகள் அதிக எடை கொண்ட பெரிய பறவைகள். இவை பல்வேறு வாழிடங்களில் காணப்படுகின்றன. பல்வேறு வகையான வனப்பகுதிகள் பெரும்பாலான சிற்றினங்களின் விருப்பமான சூழலாக உள்ளன. இவை பெரிய பூச்சிகள், கொறிணிகள், பாம்பு மற்றும் தவளை உள்ளிட்ட சிறிய தரை விலங்குகளை "உட்கார்ந்து காத்திருந்து" வேட்டையாடுகின்றன. ஆனால் சில மீன்களையும் வேட்டையாடுகின்றன.

## மேற்கோள்கள்


## வெளி இணைப்புகள்
* 
* 

பகுப்பு:பறவைப் பேரினங்கள்
பகுப்பு:மீன்கொத்திகள்
மகாவீர் சிங்

**மகாவீர் சிங் ரங்கார்** (*Mahavir Singh*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் உத்தராகண்டம் தெக்ரி கர்வால் மாவட்டத்தில் உள்ள தனௌல்டி சட்டமன்றத் தொகுதியிலிருந்து உத்தராகண்டச் சட்டமன்ற உறுப்பினராக 2012 முதல் 2017 வரை பதவி வகித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
தனௌல்டி சட்டமன்ற தொகுதி

**தனௌல்டி சட்டமன்றத் தொகுதி** (*Dhanaulti Assembly constituency*) என்பது இந்தியாவின் வட மாநிலமான உத்தராகண்டத்தின் 70 சட்டமன்றத் தொகுதிகளில் ஒன்றாகும். தனௌல்டி தெஹ்ரி கர்வால் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

* 2002 - கவுல் தாசு (இதேகா)
* 2007 - கஜன் தாசு (பாஜக)
* 2012 - மகாவீர் சிங் (பாஜக)
* 2017 - பிரீதம் சிங் பன்வார்  (சுயேச்சை)
* 2022 - பிரீதம் சிங் பன்வார் (பாஜக)

## தேர்தல் முடிவுகள்

### 2022

 

## மேலும் பார்க்கவும்

* தெஹ்ரி கர்வால் (லோக்சபா தொகுதி)

## மேற்கோள்கள்

## வெளி இணைப்புகள்

* 
* 
* 

பகுப்பு:உத்தராகண்டம்